pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส.พร้อมเดินหน้าประกันภัยข้าวนาปี ปีการผลิต 2561
วันอังคารที่ 17 เมษายน 2561
ธ.ก.ส.พร้อมเดินหน้าประกันภัยข้าวนาปี ปีการผลิต 2561
ธ.ก.ส. เดินหน้าโครงการประกันภัยข้าวนาปี ปีการผลิต 2561 ตามมติคณะรัฐมนตรี เพื่อลดความเสี่ยงจากภัยธรรมชาติให้กับเกษตรกรผู้ปลูกข้าว ค่าเบี้ยประกัน 90 บาทต่อไร่ทุกพื้นที่ทั่วประเทศ เป้าหมาย 30 ล้านไร่
ธ.ก.ส. เดินหน้าโครงการประกันภัยข้าวนาปี ปีการผลิต 2561 ตามมติคณะรัฐมนตรี เพื่อลดความเสี่ยงจากภัยธรรมชาติให้กับเกษตรกรผู้ปลูกข้าว ค่าเบี้ยประกัน 90 บาทต่อไร่ทุกพื้นที่ทั่วประเทศ เป้าหมาย 30 ล้านไร่ โดยรัฐบาลช่วยอุดหนุน 54 บาทต่อไร่ เกษตรกรจ่ายเอง 36 บาทต่อไร่ พิเศษ สําหรับลูกค้า ธ.ก.ส.จ่ายค่าเบี้ยให้ เพื่อส่งเสริมการสร้างภูมิคุ้มกัน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า คณะรัฐมนตรีในการประชุมเมื่อวันที่ 10 เมษายน 2561 มีมติเห็นชอบให้ ธ.ก.ส.ดําเนินโครงการประกันภัยข้าวนาปี ปีการผลิต 2561เพื่อช่วยเหลือเกษตรกรปลูกข้าวที่ขึ้นทะเบียนผู้เพาะปลูกข้าวหรือปรับปรุงทะเบียนเกษตรกร(ทบก.)กับกรมส่งเสริมการเกษตร ปีการผลิต 2561/62 ให้ได้รับการคุ้มครองและลดความเสี่ยงจากปัญหาภัยธรรมชาติ อันเป็นการสร้างภูมิคุ้มกันตามหลักปรัชญาเศรษฐกิจพอเพียง และเพิ่มประสิทธิภาพในการใช้จ่ายเงินงบประมาณของรัฐบาลในระยะยาว กําหนดพื้นที่เป้าหมาย 30 ล้านไร่ แบ่งเป็นเกษตรกรที่เป็นลูกค้า ธ.ก.ส. จํานวน 29 ล้านไร่ และเกษตรกรทั่วไป 1 ล้านไร่ ค่าเบี้ยประกันในอัตรา 90 บาท/ไร่ทุกพื้นที่ทั่วประเทศ โดยคุ้มครองความเสียหายจากภัยพิบัติทางธรรมชาติ 6 ประเภท ได้แก่ น้ําท่วมหรือฝนตกหนัก ภัยแล้งฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ และไฟไหม้ วงเงินคุ้มครอง 1,260 บาท/ไร่ กรณีเสียหายจากภัยศัตรูพืชและโรคระบาด วงเงินคุ้มครอง 630 บาท/ไร่ ทั้งนี้ รัฐบาลให้การอุดหนุนค่าเบี้ยประกันภัยกับเกษตรกรในอัตรา 54 บาทต่อไร่ โดยเกษตรกรจ่ายค่าเบี้ยประกันภัยเพียง 36 บาท/ไร่
นายอภิรมย์กล่าวต่อไปว่า เพื่อเป็นการจูงใจให้เกษตรกรผู้ปลูกข้าวที่เป็นลูกค้า ธ.ก.ส. มีความเข้าใจในเรื่องการทําประกันภัยและสามารถเข้าถึงระบบประกันภัยได้อย่างทั่วถึง ธ.ก.ส. จึงพร้อมรับภาระจ่ายค่าเบี้ยประกันภัยในอัตรา 36 บาทต่อไร่สําหรับลูกค้าที่กู้เงินกับ ธ.ก.ส. ส่วนการประเมินความเสียหายเป็นไปตามหลักเกณฑ์การประกาศภัยของทางราชการ กรณีพื้นที่เอาประกันภัยเสียหายแต่ไม่อยู่ในเกณฑ์การประกาศภัยของทางราชการ มีคณะกรรมการประเมินความเสียหายรายแปลง ทั้งนี้ เพื่อให้เกษตรกรที่ประสบความเสียหายได้รับประโยชน์จากการทําประกันภัยมากที่สุด
สําหรับเกษตรกรที่สนใจเข้าร่วมโครงการ สามารถติดต่อได้ที่ ธ.ก.ส. ทุกสาขาทั่วประเทศ หรือสอบถามรายละเอียดเพิ่มเติมที่ ธ.ก.ส. call center 02 555 0555 ตั้งแต่วันนี้จนถึงวันที่ 30 มิถุนายน 2561 ยกเว้นพื้นที่ภาคใต้เกษตรกรสามารถขอเอาประกันภัยได้ถึงวันที่ 15 ธันวาคม 2561
รัฐบาลไทย-ข่าวทำเนียบรัฐบาล-การพิจารณาให้โรงเรียนสามารถทำการเรียนการสอนอย่างเต็มรูปแบบ 100% มีข้อปฎิบัติอย่างไร ??
วันอังคารที่ 11 สิงหาคม 2563
การพิจารณาให้โรงเรียนสามารถทําการเรียนการสอนอย่างเต็มรูปแบบ 100% มีข้อปฎิบัติอย่างไร ??
การพิจารณาให้โรงเรียนทําเรียนการสอน 100% มีข้อปฎิบัติอย่างไร ??
Q : การพิจารณาให้โรงเรียนสามารถทําการเรียนการสอนอย่างเต็มรูปแบบ 100% มีข้อปฎิบัติอย่างไร ??
A : นักเรียนจะต้องมีการจดบันทึกทุกครั้งว่าเมื่อเลิกเรียนแล้วได้ไปไหนมาบ้าง เพื่อเป็นมาตรการในการติดตามตัวกรณีเกิดการแพร่ระบาดของโรคในสถานศึกษา
รัฐบาลไทย-ข่าวทำเนียบรัฐบาล-มาตรการการเงินการคลังเพื่อช่วยเหลือผู้ประสบอุทกภัยในปี 2560 (เพิ่มเติม)
วันพุธที่ 1 พฤศจิกายน 2560
มาตรการการเงินการคลังเพื่อช่วยเหลือผู้ประสบอุทกภัยในปี 2560 (เพิ่มเติม)
เมื่อวันที่ 31 ตุลาคม 2560 คณะรัฐมนตรีมีมติเห็นชอบมาตรการการเงินการคลังเพื่อช่วยเหลือผู้ประสบอุทกภัยในปี 2560 (เพิ่มเติม) ประกอบด้วย 2 มาตรการ
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า เมื่อวันที่ 31 ตุลาคม 2560 คณะรัฐมนตรีมีมติเห็นชอบมาตรการการเงินการคลังเพื่อช่วยเหลือผู้ประสบอุทกภัยในปี 2560 (เพิ่มเติม) ประกอบด้วย 2 มาตรการโดยมีรายละเอียด ดังนี้
1.มาตรการภาษีเพื่อส่งเสริมการบริจาคเพื่อช่วยเหลือผู้ประสบอุทกภัย เพื่อสร้างแรงจูงใจให้บุคคลธรรมดา และบริษัทหรือห้างหุ้นส่วนนิติบุคคลร่วมกันบริจาคเงินหรือทรัพย์สินช่วยเหลือผู้ประสบอุทกภัยให้มากยิ่งขึ้น คณะรัฐมนตรีจึงเห็นชอบให้ขยายระยะเวลาในการบริจาคเงินหรือทรัพย์สินเพื่อช่วยเหลือผู้ประสบอุทกภัยผ่านส่วนราชการ กองทุนเงินช่วยเหลือผู้ประสบสาธารณภัย สํานักนายกรัฐมนตรี องค์การหรือสถานสาธารณกุศล บริษัท หรือห้างหุ้นส่วนนิติบุคคล ที่ขึ้นทะเบียนกับกรมสรรพากร ในระหว่างวันที่ 1 พฤศจิกายน 2560 – 31 ธันวาคม 2560 ให้สามารถมาหักเป็นค่าลดหย่อน/รายจ่ายในการคํานวณภาษีเงินได้เพิ่มขึ้นจากสิทธิการหักรายจ่ายตามปกติอีกเป็นจํานวนร้อยละ 50
ทั้งนี้ ในส่วนของมาตรการยกเว้นภาษีสําหรับค่าใช้จ่ายในการซ่อมแซมอสังหาริมทรัพย์ในพื้นที่ที่ทางราชการประกาศให้เป็นพื้นที่ที่เกิดอุทกภัย และมาตรการยกเว้นภาษีสําหรับค่าใช้จ่ายในการซ่อมแซมรถยนต์ ยังคงมีผลบังคับใช้อยู่จนถึงวันที่ 31 ธันวาคม 2560
2.มาตรการจ้างงานผู้ลงทะเบียนเพื่อสวัสดิการแห่งรัฐ ในการปรับปรุง ซ่อมแซม ที่เกี่ยวกับสาธารณประโยชน์ ในพื้นที่ประสบภัยพิบัติตามประกาศของกรมป้องกันและบรรเทาสาธารณภัย ให้หน่วยงานต่าง ๆ พิจารณาจ้างงานผู้ลงทะเบียนที่ผ่านการตรวจสอบคุณสมบัติแล้วในโครงการลงทะเบียนเพื่อสวัสดิการแห่งรัฐ ปี พ.ศ. 2560 ตามความเหมาะสม โดยประสานขอข้อมูลผู้ลงทะเบียนเพื่อสวัสดิการแห่งรัฐมายังศูนย์เทคโนโลยีสารสนเทศและการสื่อสาร สํานักงานปลัดกระทรวงการคลัง กระทรวงการคลัง
นอกจากนี้ คณะรัฐมนตรีได้มีมติรับทราบมาตรการช่วยเหลือผู้ประสบอุทกภัยที่มีการดําเนินการอยู่ในปัจจุบัน เช่น เงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน มาตรการช่วยเหลือผู้เช่าที่ดินราชพัสดุที่ประสบอุทกภัยและภัยพิบัติทางธรรมชาติ มาตรการด้านการเงินที่ดําเนินการผ่านสถาบันการเงินเฉพาะกิจ ทั้งการให้สินเชื่อเพื่อซ่อมแซมที่อยู่อาศัยที่ได้รับความเสียหาย การพักชําระหนี้ การผ่อนผันและการประนอมหนี้ รวมถึงการบูรณาการให้ความช่วยเหลือผู้ประสบภัยกับหน่วยงานที่เกี่ยวข้องโดยการเร่งประสานการชดเชยค่าสินไหมทดแทน กรณีทรัพย์สินที่เอาประกันภัยได้รับความเสียหาย เป็นต้น ทั้งนี้ ผู้ประสบอุทกภัยสามารถติดต่อขอรับความช่วยเหลือตามมาตรการต่าง ๆ ผ่านทางหน่วยงานของรัฐและสถาบันการเงินเฉพาะกิจแต่ละแห่งได้โดยตรง
สํานักนโยบายการคลัง สํานักงานเศรษฐกิจการคลัง โทร 0 2273 9020 ต่อ 3586
รัฐบาลไทย-ข่าวทำเนียบรัฐบาล-นายชัยวัฒน์ ทองคำคูณ ปลัดกระทรวงคมนาคม ออกคำสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและขนส่งทั่วราชอาณาจักร ที่ 1/2563 [กระทรวงคมนาคม]
วันพุธที่ 15 เมษายน 2563
นายชัยวัฒน์ ทองคําคูณ ปลัดกระทรวงคมนาคม ออกคําสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและขนส่งทั่วราชอาณาจักร ที่ 1/2563 [กระทรวงคมนาคม]
นายชัยวัฒน์ ทองคําคูณ ปลัดกระทรวงคมนาคม ในฐานะหัวหน้าศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร กล่าวว่า โดยที่นายกรัฐมนตรีได้ออกข้อกําหนดออกตามความในมาตรา 9
แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 2) ลงวันที่ 2 เมษายน 2563 กําหนดห้ามบุคคลใดออกนอกเคหสถานระหว่างเวลา 22.00 – 04.00 น. ของวันรุ่งขึ้น โดยกําหนดข้อยกเว้นในการปฏิบัติในส่วนที่เกี่ยวกับการขนส่งสินค้าบางประเภท และข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 3) ลงวันที่ 10 เมษายน 2563 กําหนดข้อยกเว้นในการปฏิบัติตามข้อกําหนด (ฉบับที่ 2) ให้ชัดเจนขึ้น เพื่ออํานวยความสะดวกแก่ประชาชน ดังนั้น เพื่อให้การปฏิบัติเป็นไปตามกฎหมายดังกล่าว จึงได้ออกคําสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและขนส่งทั่วราชอาณาจักร ที่ 1/2563 เรื่อง ข้อปฏิบัติในการขนส่งสินค้าทางถนนในสถานการณ์ฉุกเฉินระหว่างช่วงเวลาห้ามบุคคลออกนอกเคหสถาน ตั้งแต่บัดนี้เป็นต้นไปจนกว่าจะมีคําสั่งเปลี่ยนแปลงเป็นอย่างอื่น ดังนี้
1. ให้บุคคลที่มีความจําเป็นในการขนส่งสินค้าเพื่อประโยชน์ของประชาชน ได้แก่ ผู้ขนส่งอาหาร ยา เวชภัณฑ์ เครื่องมือแพทย์ สินค้าอุปโภคบริโภค ผลผลิตการเกษตร น้ํามันเชื้อเพลิง ไปรษณียภัณฑ์ พัสดุภัณฑ์ หนังสือพิมพ์ หรือสินค้าเพื่อการนําเข้าหรือส่งออก จัดเตรียมใบอนุญาตขับรถ บัตรประจําตัวประชาชน บัตรประจําตัวพนักงานหรือหนังสือรับรองการทํางาน และเอกสารเกี่ยวกับสินค้า เพื่อใช้แสดงต่อเจ้าหน้าที่และต้องปฏิบัติตามมาตรการป้องกันโรคที่ทางราชการกําหนด รวมถึงการยอมรับการตรวจวัดอุณหภูมิร่างกาย
สามารถดาวน์โหลดเอกสารได้ที่ลิ้งค์ หรือ QR Code
https://bit.ly/3ei9lyw
2. การขนส่งสินค้าตามข้อ 1 ให้หมายความรวมถึงการขนส่งเที่ยวเปล่าหรือตู้สินค้าเปล่า ในกรณีเดินทางไปรับสินค้าและเดินทางกลับภายหลังเสร็จสิ้นการขนส่งสินค้าเรียบร้อยแล้วด้วย โดยให้ผู้ขนส่งจัดเตรียมเอกสารตามข้อ 1 ไว้แสดงต่อเจ้าหน้าที่เช่นเดียวกัน
รัฐบาลไทย-ข่าวทำเนียบรัฐบาล-ยธ.ประชุมปรับเปลี่ยนแนวทางการบริหารจัดการด้านอาหาร เครื่องดื่มและการอำนวยความสะดวกแก่ประชาชน
วันจันทร์ที่ 30 มกราคม 2560
ยธ.ประชุมปรับเปลี่ยนแนวทางการบริหารจัดการด้านอาหาร เครื่องดื่มและการอํานวยความสะดวกแก่ประชาชน
การประชุมปรับเปลี่ยนแนวทางการบริหารจัดการด้านอาหารเครื่องดื่มและการอํานวยความสะดวกแก่ประชาชน
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมปรับเปลี่ยนแนวทางการบริหารจัดการด้านอาหาร
เครื่องดื่มและการอํานวยความสะดวกแก่ประชาชนในพื้นที่สนามหลวงหลังพิธีบําเพ็ญพระราชกุศลสตมวาร(ครบรอบ 100 วัน) จะแบ่งเป็น 2 และเด็นหลักๆ คือ
1.การจัดส่วนราชการเป็นเจ้าภาพดูแลรับผิดชอบการบริการด้านอาหาร เครื่องดื่ม และการอํานวยความสะดวกให้กับประชาชนที่เดินทางมาถวายสักการะพระบรมศพฯ ในพื้นที่เต้นท์พักคอยและ
ด้านประตูเทวาภิรมย์ ในวันที่ 1-10 กรกฎาคม 2560 ที่กระทรวงยุติธรรมรับผิดชอบ โดยมี 2 ทางเลือก
2.ประมาณการค่าใช้จ่ายในการบริการอาหารและน้ําดื่มในแต่ละวัน
โดยมีผู้แทนจากหน่วยงานในสังกัดกระทรวงยุติธรรมเข้าร่วมประชุมฯ
ณ ห้องประชุมสํานักนโยบายและยุทธศาสตร์ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-กวงสีจ้วงบุกไทย ทำสัญญาคู่ค้าร่วมกัน! กระทรวงพาณิชย์พลักดันการค้าสองฝ่าย ก้าวสู่ระดับสูงสุด
วันพฤหัสบดีที่ 5 ธันวาคม 2562
กวงสีจ้วงบุกไทย ทําสัญญาคู่ค้าร่วมกัน! กระทรวงพาณิชย์พลักดันการค้าสองฝ่าย ก้าวสู่ระดับสูงสุด
นายทรงศักดิ์ ส่งเสริมอุดมชัย ผู้ช่วยเลขานุการรัฐมนตรีว่าการกระทรวงพาณิชย์ เป็นผู้แทนรัฐบาลไทยในการต้อนรับ นายฉินหรูเผย รองประธานกรรมการบริหารเขตปกครองตนเองกวงสีจ้วง และคณะ
ในงาน The Promotion Conference on Jointly Building and sharing The Open Financial Door to ASEAN and China - ASEAN Infomation Harbo ซึ่งจัดขึ้น ณ โรงแรมแชงกรีลา กรุงเทพฯ
โดยมีการตกลงเซ็นต์สัญญาซื้อขายสินค้าร่วมกัน และได้ทําข้อตกลงทางการค้าระหว่างประเทศร่วมกันอีกด้วย เนื่องจากประเทศไทยและกวางสีมีการแลกเปลี่ยนกันอย่างใกล้ชิดและมีมิตรภาพที่ยาวนานทั้งระดับประชาชนและระดับรัฐบาล ประเทศจีนเป็นทั้งคู่ค้าที่ใหญ่ที่สุด ตลาดส่งออกที่ใหญ่ที่สุด และแหล่งที่มาของท่องเที่ยวที่ใหญ่ที่สุดของประเทศไทย ทั้งสองฝ่ายต่างก็เป็นแหล่งการลงทุนที่สําคัญของกันและกัน ตลอดเวลาที่ผ่านมาทั้งสองฝ่ายมีพื้นฐานที่ดีสําหรับความร่วมมือในด้านต่างๆ เช่น อุตสาหกรรม การค้า การเงิน วัฒนธรรมและการท่องเที่ยว และยังมีการหารือความร่วมมืออื่นๆ อีกเป็นจํานวนมาก เมื่อจีนมีการปฏิรูปและเปิดกว้างมากยิ่งขึ้น พร้อมๆกับเศรษฐกิจไทยที่พัฒนาขึ้นอย่างต่อเนื่อง ทําให้ความร่วมมือระหว่างไทยกับกวางสีเพิ่มระดับมากขึ้น มีผู้ประกอบการจีนจํานวนมาก โดยเฉพาะผู้ประกอบการจากกวางสีเข้ามาลงทุน และขยายธุรกิจในประเทศไทย ประกอบกับมีบริษัทเงินทุนจากประเทศไทยเข้าไปปักหลัก ในประเทศจีนเพิ่มมากขึ้นเช่นกัน ทําให้จีนและไทยได้แบ่งปันโอกาสที่มาจากการพัฒนาของทั้งสองฝ่าย อันเป็นความร่วมมือที่เสริมเติมด้านทรัพยากรซึ่งกันและกัน และได้รับผลประโยชน์ร่วมกัน
ในปัจจุบันเศรษฐกิจและสังคมของประเทศไทยอยู่ในช่วงของการพัฒนาอย่างรวดเร็ว องค์กรอุตสาหกรรมต่าง ๆ ปรับตัวดีขึ้นอย่างต่อเนื่อง การลงทุนโครงสร้างพื้นฐานเพิ่มขึ้นทุกปีและอุตสากรรมการเงิน กําลังเติบโตอย่างต่อเนื่อง นโยบาย “Thailand 4.0“ และการพัฒนาระเบียงเศรษฐกิจภาคตะวันออก (EEC) ตลอด จนระเบียงเศรษฐกิจภาคใต้ของประเทศไทย มีความสอดคล้องกับการริเริ่ม “หนึ่งแถบหนึ่งเส้นทาง” และ “ การสร้างเส้นทางใหม่เชื่อมต่อทางบกและทางทะเล” ของประเทศจีน ทั้งสองฝ่ายควรคว้าโอกาสครั้งประวัติศาสตร์นี้ เพื่อโอกาสในการส่งเสริมการพัฒนาความร่วมมือระหว่างไทยกับกวางสีต่อไป
กิจกรรมในวันนี้มีความสําคัญอย่างยิ่ง ต่อการแลกเปลี่ยนและความร่วมมือระหว่างประเทศไทยกับกวางสีในด้านการเงิน เศรษฐกิจดิจิทัล การค้า การเกษตรและสาขาอื่นๆ กระทรวงพาณิชย์ของประเทศไทยจะส่งเสริมและช่วยเหลือความร่วมมือ ด้านอุตสาหกรรมและการค้าระหว่างไทยและกวางสีต่อไป เพื่อให้ความร่วมมือทางการค้า ระหว่างสองฝ่ายก้าวสู่ระดับสูงสุด
รัฐบาลไทย-ข่าวทำเนียบรัฐบาล-นโยบายเร่งด่วนด้านการยกระดับศักยภาพของแรงงาน
วันจันทร์ที่ 5 สิงหาคม 2562
นโยบายเร่งด่วนด้านการยกระดับศักยภาพของแรงงาน
วันศุกร์ที่ 2 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านการยกระดับศักยภาพของแรงงานของรัฐบาล จะยกระดับรายได้ค่าแรงแรกเข้าและกลไกการปรับอัตราค่าจ้างที่สอดคล้องกับสมรรถนะแรงงานควบคู่กับการพัฒนาทักษะฝีมือแรงงาน ผ่านกลไกคณะกรรมการไตรภาคี เพื่อนําไปสู่การเพิ่มประสิทธิภาพแรงงาน ควบคู่ไปกับการกํากับดูแลราคาสินค้าไม่ให้กระทบกับค่าครองชีพของประชาชน และสามารถจูงใจให้แรงงานพัฒนาตนเองเพื่อปรับเปลี่ยนทักษะ และเปลี่ยนสายอาชีพให้ตรงกับความต้องการของตลาดแรงงาน อุตสาหกรรมเป้าหมาย และความก้าวหน้าของเทคโนโลยี ทั้งนี้ รัฐบาลให้ความสําคัญกับผู้ใช้แรงงานไทยทุกคนทั้งในระบบและนอกระบบ ครอบคลุมทั้งการส่งเสริมให้คนไทยมีงานทํา การเพิ่มทักษะ และการคุ้มครองความปลอดภัยในการทํางาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-  ไทยเดินหน้าต้านงาช้างผิดกฎหมาย
วันพุธที่ 17 ตุลาคม 2561
ไทยเดินหน้าต้านงาช้างผิดกฎหมาย
หลายปีที่ผ่านมาประเทศไทยเคยเป็นตลาดค้างาช้างขนาดใหญ่ที่สุดแห่งหนึ่งของโลก แต่เมื่อรัฐบาลเข้ามาบริหารราชการแผ่นดินจึงได้ปิดตลาดค้างาช้าง และแก้ไขพ.ร.บ.สงวนและคุ้มครองสัตว์ป่า ปี 2557 และพ.ร.บ.งาช้าง ปี 2558
พุธที่ 17 ต.ค.61
ไทยเดินหน้าต้านงาช้างผิดกฎหมาย
ต่อจากนี้ไป ขอเชิญรับฟังไทยคู่ฟ้า ครับ
หลายปีที่ผ่านมาประเทศไทยเคยเป็นตลาดค้างาช้างขนาดใหญ่ที่สุดแห่งหนึ่งของโลก แต่เมื่อรัฐบาลเข้ามาบริหารราชการแผ่นดินจึงได้ปิดตลาดค้างาช้าง และแก้ไขพ.ร.บ.สงวนและคุ้มครองสัตว์ป่า ปี 2557 และพ.ร.บ.งาช้าง ปี 2558 ทําให้มีการจดทะเบียนและตรวจพิสูจน์ที่มาของงาช้างอย่างเข้มข้น จนล่าสุดประเทศไทยพ้นจากบัญชีดํารายการประเทศที่ลักลอบค้างาช้างตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์หรือไซเตส และมีความมุ่งมั่นที่จะช่วยเหลือดูแลช้างต่อไปโดยเน้นการปราบปรามการค้างาช้างผิดกฎหมาย และบังคับใช้กฎหมายอย่างเข้มงวด ทั้งนี้ หากประชาชนพบเห็นช้างถูกทารุณหรือถูกใช้งานอย่างไม่เหมาะสม แจ้งได้ที่สายด่วน 1362 ตลอด 24 ชั่วโมง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019
วันเสาร์ที่ 8 กุมภาพันธ์ 2563
กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019
กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019
วันนี้ (8 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า จากสถานการณ์การระบาดของเชื้อไวรัสโคโรนาสายพันธุ์ใหม่ 2019 ในช่วงนี้ กระทรวงสาธารณสุขมีความห่วงใยประชาชน จึงได้มีการเผยแพร่ข้อมูลให้ความรู้แก่ประชาชนอย่างต่อเนื่องในรูปแบบต่างๆ หนึ่งในกิจกรรมที่กระทรวงสาธารณสุขได้ดําเนินการ คือ การรณรงค์ให้ความรู้เกี่ยวกับการป้องกันตนเองให้ห่างไกลจากการติดเชื้อไวรัสโคโรนาสายพันธุ์ใหม่ 2019 พร้อมกับการแจกหน้ากากอนามัยและเจลล้างมือให้แก่ประชาชนในบริเวณต่างๆในเขตกรุงเทพฯ หลายจุดที่สําคัญเพื่อให้ประชาชนมีความตระหนักรู้ในการป้องกันตนเองและคนในครอบครัว ตลอดจนชุมชน ให้ห่างไกลจากการติดเชื้อ ซึ่งการจัดกิจกรรมดังกล่าวได้มีการนําบุคลากรทางการแพทย์จากหน่วยงานต่างๆ ในสังกัดกระทรวงสาธารณสุขร่วมกิจกรรมรณรงค์ในทุกครั้ง เพื่อให้ประชาชนมีความมั่นใจในการดูแลสุขภาพประชาชนของกระทรวงสาธารณสุข
นายแพทย์สมศักดิ์ อรรฆศิลป์ อธิบดีกรมการแพทย์ กล่าวเพิ่มเติมว่า กระทรวงสาธารณสุข ได้มีการรณรงค์ให้ประชาชนใส่หน้ากากอนามัยมาอย่างต่อเนื่อง จึงขอเน้นย้ําการใส่หน้ากากอนามัยที่ถูกต้อง คือ สําหรับบุคคลทั่วไปที่ไม่ได้เป็นผู้ป่วย และไม่ได้อยู่ที่ในที่ชุมชน เช่น อยู่ในบ้านตนเอง หรือสถานที่ที่ไม่มีผู้ที่เจ็บป่วย สถานที่โล่งแจ้ง ก็ไม่ต้องใส่หน้ากากอนามัย แต่สําหรับผู้ป่วยหรือบุคคลที่ต้องไปในสถานที่ชุมชนหรือสถานที่ที่มีคนแออัดรวมถึงการโดยสารยานพาหนะสาธารณะ เช่น รถตู้ รถแท็กซี่ รถเมล์ หรือรถบัส สถานพยาบาล สถานที่เสี่ยงต่างๆ ควรสวมหน้ากากอนามัยทุกครั้ง
ทั้งนี้ ขอแนะนําการดูแลรักษาตัวเองให้ปลอดภัยจากไวรัสโคโรนาเพิ่มเติมด้วยการกินอาหารร้อนที่ปรุงสุก ใช้ช้อนกลาง หมั่นล้างมือบ่อยๆ หากปฏิบัติตัวเช่นนี้ก็จะห่างไกลจากการติดเชื้อโรคต่างๆได้เป็นอย่างดี
************************** 8 กุมภาพันธ์ 2563
รัฐบาลไทย-ข่าวทำเนียบรัฐบาล-นายกฯ แนะใช้ประโยชน์ UCEP หากเกิดเหตุฉุกเฉิน พร้อมเน้นมาตรการ 777 บูรณาการทุกหน่วยดูแลประชาชนช่วงปีใหม่
วันศุกร์ที่ 28 ธันวาคม 2561
นายกฯ แนะใช้ประโยชน์ UCEP หากเกิดเหตุฉุกเฉิน พร้อมเน้นมาตรการ 777 บูรณาการทุกหน่วยดูแลประชาชนช่วงปีใหม่
นายพุทธิพงษ์ฯ รอง ลธน.ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย นายกฯ ห่วงใยประชาชนที่เดินทางและเฉลิมฉลองในช่วงเทศกาลปีใหม่ 2562  แนะใช้ประโยชน์ UCEP หากเกิดเหตุฉุกเฉิน พร้อมเน้นมาตรการ 777 บูรณาการทุกหน่วยดูแลประชาชนช่วงปีใหม่
วันนี้ (28 ธ.ค.61) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยประชาชนที่เดินทางและเฉลิมฉลองในช่วงเทศกาลปีใหม่ 2562 โดยแนะให้ผู้ที่มีอาการเจ็บป่วยฉุกเฉินหรือคนใกล้ชิดใช้ประโยชน์จากนโยบายเจ็บป่วยฉุกเฉินวิกฤต มีสิทธิทุกที่ หรือ UCEP ซึ่งเป็นครั้งแรกที่รัฐบาลคุ้มครองผู้ป่วยฉุกเฉินวิกฤตให้สามารถเข้ารับการรักษาในโรงพยาบาลทุกแห่งที่ใกล้ที่สุดโดยไม่เสียค่าใช้จ่ายภายใน 72 ชม.
“นายกฯ ย้ําว่าส่วนตัวไม่ต้องการให้ประชาชนประสบเหตุฉุกเฉิน แต่หากเกิดขึ้นแล้วทุกคนมีสิทธิได้รับการดูแลจากรัฐ หากพบอาการเข้าข่ายเจ็บป่วยฉุกเฉินหรือไม่แน่ใจให้สอบถามได้ที่สายด่วน 1669 พร้อมเตือนด้วยว่าอย่าโทรก่อกวนหรือเล่นสนุกคึกคะนอง หากตรวจพบจะถูกดําเนินการอย่างเด็ดขาด”
โฆษกประจําสํานักนายกรัฐมนตรียังกล่าวว่า ในช่วงเทศกาลทุกคนอยากมีความสุขและปลอดภัย นายกรัฐมนตรีจึงได้กําชับให้เจ้าหน้าที่เน้นดําเนินการตามแผนอํานวยความสะดวกและดูแลความปลอดภัยภายใต้มาตรการ 777 ทั้งช่วงเวลา 7 วันก่อน ระหว่าง และหลังวันหยุดปีใหม่ โดยทุกหน่วยต้องบูรณาการกันทํางานแม้จะมีแผนของตนเอง รวมทั้งขอให้คนไทยทุกคนไม่ว่าจะเป็นประชาชนหรือเจ้าหน้าที่แสดงน้ําใจต่อกัน ถ้อยทีถ้อยอาศัยกัน และเคารพกฎหมาย เพื่อให้เทศกาลปีใหม่เป็นช่วงเวลาแห่งความสุขอย่างแท้จริง
--------------------
สํานักโฆษก
รัฐบาลไทย-ข่าวทำเนียบรัฐบาล-สธ. กำชับโรงพยาบาลพื้นที่ฝนตกหนัก เสี่ยงน้ำท่วม ดูแลประชาชน
วันศุกร์ที่ 9 พฤศจิกายน 2561
สธ. กําชับโรงพยาบาลพื้นที่ฝนตกหนัก เสี่ยงน้ําท่วม ดูแลประชาชน
ปลัดกระทรวงสาธารณสุข กําชับโรงพยาบาลในพื้นที่ฝนตกหนัก เสี่ยงน้ําท่วมในจังหวัดเพชรบุรี ประจวบคีรีขันธ์ และภาคใต้ เตรียมแผนป้องกันน้ําท่วมโรงพยาบาลช่วงฝนตกหนัก แผนอพยพเคลื่อนย้ายผู้ป่วยหนัก และแผนดูแลประชาชนช่วงน้ําท่วม
ปลัดกระทรวงสาธารณสุข กําชับโรงพยาบาลในพื้นที่ฝนตกหนัก เสี่ยงน้ําท่วมในจังหวัดเพชรบุรี ประจวบคีรีขันธ์ และภาคใต้ เตรียมแผนป้องกันน้ําท่วมโรงพยาบาลช่วงฝนตกหนัก แผนอพยพเคลื่อนย้ายผู้ป่วยหนัก และแผนดูแลประชาชนช่วงน้ําท่วม
วันนี้ (9 พฤศจิกายน 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยา ได้ประกาศเตือนฝนตกหนักถึงหนักมากบางพื้นที่ในจังหวัดเพชรบุรี ประจวบคีรีขันธ์ และภาคใต้ ช่วงวันที่9-10พ.ย.2561ได้กําชับให้โรงพยาบาลในพื้นที่เสี่ยงน้ําท่วม น้ําป่าไหลหลาก เตรียมแผนป้องกันน้ําท่วมโรงพยาบาล แผนการจัดบริการในสถานพยาบาล การดูแลประชาชน และออกหน่วยแพทย์เคลื่อนที่ในพื้นที่น้ําท่วม และสํารวจข้อมูลผู้ป่วยติดบ้านติดเตียง ผู้ป่วยที่ต้องรับการล้างไต ผู้ป่วยที่ต้องได้รับยาต่อเนื่อง หญิงตั้งครรภ์ เด็กเล็ก เพื่อให้ได้รับยาและการดูแลอย่างใกล้ชิด
นายแพทย์สุขุมกล่าวต่อว่า ได้รับรายงานจากนายแพทย์สามารถ ถิรศักดิ์ นายแพทย์สาธารณสุขจังหวัดประจวบคีรีขันธ์ ว่า จากสถานการณ์น้ําท่วมเมื่อวานนี้ (8 พฤศจิกายน 2561) ใน3อําเภอ คืออําเภอทับสะแกอ.บางสะพาน อ.บางสะพานน้อย มีสถานบริการได้รับผลกระทบ1แห่ง คือ รพ.สต.ศรีนคร อ.บางสะพานน้อย น้ําท่วมสูง 20 เซนติเมตร ได้ยกของขึ้นที่สูง มีตู้ไม้เสียหายเล็กน้อย วันนี้น้ําลดแล้ว เปิดบริการได้ปกติ ส่วนโรงพยาบาลบางสะพาน ได้ดําเนินการตามแผนป้องกันน้ําท่วมโรงพยาบาล เฝ้าระวังสถานการณ์ระดับน้ําในคลองบางสะพานอย่างใกล้ชิด ส่งต่อผู้ป่วยหนักใส่ท่อช่วยหายใจ 9 ราย และหญิงตั้งครรภ์รอคลอด 1 รายไปโรงพยาบาลประจวบคีรีขันธ์ ขณะนี้ โรงพยาบาลบางสะพานเปิดให้บริการเฉพาะผู้ป่วยนอก ผู้ป่วยฉุกเฉิน และผู้ป่วยในที่มีประมาณ 100 คน งดรับผู้ป่วยหนักที่ส่งต่อจากโรงพยาบาลอื่นเป็นการชั่วคราวจนกว่าจะเข้าสู่ภาวะปกติ นอกจากนี้ ได้สํารวจผู้ป่วยที่มีนัดรับยา จะให้เจ้าหน้าที่รพ.สต. นํายาไปให้ที่บ้าน จัดชุดเคลื่อนที่ออกติดตามดูแลผู้ป่วยติดบ้านติดเตียง และประสานรถทหารไปรับผู้ป่วยล้างไตที่ไม่สามารถเดินทางออกมาได้ รวมทั้งเตรียมทีมมินิ เมิร์ท พร้อมออกปฏิบัติการช่วยเหลือประชาชนในกรณีเกิดเหตุฉุกเฉินภายใน30นาที
ทั้งนี้ ส่วนกลางพร้อมให้การสนับสนุน หากพื้นที่ต้องการความช่วยเหลือขอให้ประสานงานมาที่กองสาธารณสุขฉุกเฉิน กระทรวงสาธารณสุข ตลอด 24 ชั่วโมง
******************************** 9 พฤศจิกายน 2561
รัฐบาลไทย-ข่าวทำเนียบรัฐบาล-ขยายเวลา พ.ร.ก.ฉุกเฉินทั่วประเทศ ออกไปอีก 1 เดือน
วันอาทิตย์ที่ 10 พฤษภาคม 2563
ขยายเวลา พ.ร.ก.ฉุกเฉินทั่วประเทศ ออกไปอีก 1 เดือน
วันเสาร์ที่ 2 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาการประกาศสถานการณ์ฉุกเฉินทั่วประเทศ ออกไปอีก 1 เดือน ตั้งแต่วันที่ 1 – 31 พ.ค. 63 โดยยังคงมาตรการที่จําเป็นเพื่อให้สามารถควบคุมการแพร่ระบาดของโรคติดเชื้อโควิด-19 ได้อย่างต่อเนื่องและมีประสิทธิภาพ ประกอบด้วย จํากัดการเข้าประเทศ ทั้งทางบก ทางน้ํา และทางอากาศ โดยทางอากาศ ขยายเวลาห้ามบินเข้าสู่ประเทศไทย จนถึงวันที่ 31 พ.ค. 63 /ห้ามออกนอกเคหสถาน ระหว่างเวลา 22.00 - 04.00 น. ของวันรุ่งขึ้น /งดหรือชะลอการเดินทางข้ามจังหวัดโดยไม่จําเป็น /ห้ามเข้าพื้นที่ที่มีคนจํานวนมาก ส่วนมาตรการผ่อนปรนจะทําเป็นระยะ เริ่มตั้งแต่วันที่ 3 พ.ค.นี้ และจะประเมินผลทุก 14 วัน หากมีผู้ติดเชื้อเพิ่มขึ้นจะพิจารณาปรับมาตรการให้เหมาะสมต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME Development Bank ขายหนี้ด้อยคุณภาพ 8,500 ล้านบาท เสริมความมั่นคงการเงิน เพิ่มศักยภาพระดมทุนปล่อยสินเชื่อใหม่คุณภาพเยี่ยม
วันอังคารที่ 25 ธันวาคม 2561
SME Development Bank ขายหนี้ด้อยคุณภาพ 8,500 ล้านบาท เสริมความมั่นคงการเงิน เพิ่มศักยภาพระดมทุนปล่อยสินเชื่อใหม่คุณภาพเยี่ยม
SME Development Bank ประกาศขายสินทรัพย์ด้อยคุณภาพ 8,500 ลบ. ให้ 4 บริษัท AMC ชี้ช่วยเสริมสถานะความมั่นคงทางการเงิน ลดภาระติดตามหนี้ แถมระดมทุนปล่อยสินเชื่อใหม่คุณภาพดีได้มูลค่าเพิ่ม 2 เท่า
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ธนาคารได้ดําเนินการขายสิทธิเรียกร้องสินทรัพย์ด้อยคุณภาพมีหลักประกัน ไม่มีหลักประกัน ประเภทเช่าซื้อ และประเภทหลังตัดจําหน่ายหนี้สูญทางบัญชี ซึ่งได้รับความสนใจอย่างมาก จํานวนรวม 8,500 ล้านบาท จํานวน 14,294 ราย ให้แก่บริษัทบริหารสินทรัพย์ (AMC) ได้แก่ 1. บริษัท บริหารสินทรัพย์ กรุงเทพพาณิชย์ จํากัด (มหาชน) 2. บริษัทบริหารสินทรัพย์ คอลเลคเซียส จํากัด 3.บริษัท บริหารสินทรัพย์ เอ็กซ์คลูซีฟ จํากัด และ 4. บริษัท บริหารสินทรัพย์ ซีเอฟ เอเชีย จํากัด
สําหรับทรัพย์ที่ธนาคารได้ขายออกไปนั้น เป็นกลุ่มลูกหนี้ที่หยุดดําเนินกิจการหรือเลิกกิจการหรือประวิงเวลาการชําระหนี้หรือไม่ให้ความร่วมมือในการแก้ไขหนี้ โดยจากการขายสินทรัพย์ด้อยคุณภาพครั้งนี้ จะช่วยให้ธนาคาร ลดภาระด้านบริหารจัดการติดตามหนี้ รวมถึง ลดหนี้ NPLs ได้ถึง 5,923 ราย มูลค่าเงินต้น 4,361 ล้านบาท รวมถึง มีส่วนให้ธนาคารสามารถลดน้ําหนักความเสี่ยง ทําให้สถานะทางการเงินมีความมั่นคงเข้มแข็งยิ่งขึ้น สามารถนําไประดมเงินทุน ปล่อยสินเชื่อคุณภาพดีให้แก่ผู้ประกอบการเอสเอ็มอีรายใหม่ต่อไปได้ ซึ่งจะมีมูลค่าเพิ่มขึ้นอย่างน้อยกว่า 2 เท่าจากมูลค่าขายออกไป นอกจากนั้น ภายในปีหน้า (2562) จะขายสินทรัพย์ด้อยคุณภาพเพิ่มเติมอีก ทั้งมีประกัน และไม่มีประกัน จํานวน 10,000 ล้านบาท
รัฐบาลไทย-ข่าวทำเนียบรัฐบาล-พาณิชย์ เร่งพัฒนาบุคลากรในภูมิภาค เพิ่มประสิทธิภาพในการบริหาร
วันจันทร์ที่ 17 กรกฎาคม 2560
พาณิชย์ เร่งพัฒนาบุคลากรในภูมิภาค เพิ่มประสิทธิภาพในการบริหาร
กระทรวงพาณิชย์จัดอบรมเชิงปฏิบัติการหลักสูตร “การพัฒนาภาวะผู้นําเพื่อเพิ่มประสิทธิภาพในการบริหาร” ให้กับพาณิชย์จังหวัดทั่วประเทศ เพื่อให้สามารถทําหน้าที่เสมือนเป็นมือขวาด้านเศรษฐกิจ ของผู้ว่าราชการจังหวัด
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า กระทรวงพาณิชย์ได้เร่งพัฒนาบุคลากรภายในกระทรวงฯ ซึ่งเป็นทรัพยากรสําคัญในการขับเคลื่อนนโยบายภาครัฐ จึงได้มอบหมายให้         สถาบันกรมพระจันทบุรีนฤนาถ ร่วมกับคณะบริหารธุรกิจ มหาวิทยาลัยเกษตรศาสตร์ จัดการอบรม เชิงปฏิบัติการหลักสูตร “การพัฒนาภาวะผู้นําเพื่อเพิ่มประสิทธิภาพในการบริหาร” ให้กับพาณิชย์จังหวัดทั่วประเทศ เพื่อให้สามารถทําหน้าที่เสมือนเป็นมือขวาด้านเศรษฐกิจของผู้ว่าราชการจังหวัด โดยเน้นในด้านการใช้เครื่องมือสื่อสารออนไลน์ในการประชาสัมพันธ์งานของสํานักงานพาณิชย์จังหวัด การบริหารจัดการและควบคุมสถานการณ์ในภาวะวิกฤตขององค์กร
ปลัดกระทรวงพาณิชย์ กล่าวเพิ่มเติมว่า “กระทรวงพาณิชย์มีวิสัยทัศน์เพื่อพัฒนาเศรษฐกิจการค้าของประเทศให้มีความก้าวหน้าอย่างมั่นคงยั่งยืนและมีภูมิคุ้มกันต่อการเปลี่ยนแปลง และหนึ่งในพันธกิจหลักของกระทรวงพาณิชย์ คือ เสริมสร้างขีดความสามารถให้ผู้ประกอบการและวิสาหกิจบนฐานขององค์ความรู้ ความคิดสร้างสรรค์ นวัตกรรม โดยคํานึงถึงมิติด้านสิ่งแวดล้อมและด้านสังคมผ่านพาณิชย์จังหวัดทั่วประเทศ ซึ่งพาณิชย์จังหวัดจะทําหน้าที่ในฐานะผู้แทนของกระทรวงพาณิชย์ในการประสานงานและสนับสนุนการปฏิบัติงานในระดับภูมิภาค พาณิชย์จังหวัดจึงต้องก้าวทันความเปลี่ยนแปลงของโลกยุคดิจิตัลที่มีการเปลี่ยนแปลงอย่างรวดเร็ว โดยเรียนรู้ที่จะนําเครื่องมือในยุคดิจิตัลมาประยุกต์ใช้เพื่อเป็นตัวช่วยในการปฏิบัติงานด้านการค้าการพาณิชย์ การเตรียมตัวให้พร้อมกับการรับมือกับสถานการณ์ในด้านต่างๆ ไม่ว่าจะเป็นในแง่บวกหรือแง่ลบ ในจังหวัดของตน มีภาวะผู้นํา และเพื่อเป็นทางเลือกให้กับประชาชนในการรับบริการในเรื่องต่างๆ จากสํานักงานพาณิชย์จังหวัดทั่วประเทศ รวมทั้งต้องปรับบทบาทให้เป็น CCO (Chief Commercial Officer) ในการเป็นตัวแทนของกระทรวงพาณิชย์ปฏิบัติหน้าที่ใกล้ชิดกับผู้ว่าราชการจังหวัด หน่วยงานภูมิภาคอื่นที่เกี่ยวข้องและประชาชนผู้ประกอบการ ซึ่งถือเป็นนโยบายที่ขานรับ ไทยแลนด์ 4.0”